पाएं अपने शहर की ताज़ा ख़बरें और फ्री ई-पेपरडाउनलोड करें
गर्ल्स कॉलेज में रेडक्रास इकाई की ओर से टीकाकरण के लिए लोगों को जागरूक करने के उद्देश्य से हैं तैयार हम विषय पर ऑनलाइन कार्यशाला हुई। इसमें मुख्य वक्ता डॉ. शमा हमदानी ने कहा कि वैक्सीन आज की परिस्थितियों से मुकाबला करने सबसे बेहतर उपाय है। इसका मुख्य कार्य हमारी रोग प्रतिरोधक क्षमता बढ़ाना है।
हमारा शरीर विभिन्न रोगों से तभी अच्छी तरह से लड़ पाता है, जब रोग प्रतिरोधक क्षमता अच्छी होती है। कोरोना वायरस से हमारे शरीर को लड़ने की ताकत इस वैक्सीन से आती है। उन्होंने कहा कि टीके लगवाने के बाद भी यदि कोरोना हुआ तो हमें वह ज्यादा नुकसान नहीं पहुंचा पाएगा।
वैक्सीन से अच्छा कोई सुरक्षा कवच नहीं
संस्था के प्राचार्य डॉ. सुशील चंद्र तिवारी ने कहा कि वैक्सीन से अच्छा सुरक्षा कवच कोई नहीं है। वैक्सीन से फायदा यह है कि कोरोना संक्रमण हुआ भी तो 99 प्रतिशत मरीजों का इलाज घर पर ही हो सकेगा और संक्रमण भी कम होगा। अत: युवा वर्ग आगे बढ़कर वैक्सीन लगाएं। कोरोना से परिवार और देश को सुरक्षित रखने में अपनी जिम्मेदारी निभाएं। कार्यक्रम को डॉ. ऋचा ठाकुर ने भी संबोधित किया। कार्यक्रम का संचालन और अतिथियों का आभार डॉ. रेशमा लाकेश ने किया। इस दौरान टीकाकरण से संबंधित कुछ विडियो भी दिखाए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn